КъыхуащI пщIэм хэхъуэ зэпыту
2006 — 2017 гъэхэм Адыгэ Республикэм и Iэтащхьэу щыта, иджыпсту АР-м и къэрал чэнджэщэгъу, МКъТУ-м и президент «Хэкум и пащхьэ щиIэ фIыщIэм папщIэ» орденым и IV нагъыщэр, ЩIыхьым, Зэныбжьэгъугъэм я орденхэр, «Адыгейм и ЩIыхь» медалыр зыхуагъэфэща, Урысей Федерацэм, Абхъаз Республикэм щIыхь зиIэ я егъэджакIуэ, Адыгейм, КъБР-м, КъШР-м, Дагъыстэным, Ингушым, Осетие Ищхъэрэ — Аланием, Шэшэным щIэныгъэхэмкIэ щIыхь зиIэ я лэжьакIуэ, «Кубаным лэжьыгъэмкIэ и лIыхъужь» цIэ лъапIэр зезыхьэ ТхьэкIушынэ Аслъэнджэрий и ныбжьыр нобэ илъэс 70 ирокъу.
Къэрал, политикэ лэжьакIуэм и цIэр къыгуэхыпIэ имыIэу епхащ Адыгэ Республикэм и зэфIэувэныгъэм, зыужьыныгъэм. КъикIуа гъуэгуанэм нобэ ириплъэжмэ, Аслъэнджэрий игу хэзыгъэхъуэну къыдэхъуар мащIэкъым. ИлъэсипщIым щIигъукIэ зэрихьа къулыкъу лъагэм абы пщIэрэ щIыхьрэ къыщилэжьащ, къэралми, республикэми я тхыдэм и цIэр фIыкIэ къыхэнащ.
И зэфIэкIрэ къарурэ емыблэжу и хэкум хуэлэжьащи, нобэ къыхуащI пщIэм хэхъуэ зэпыту, и мурадхэр къехъулIэу иджыри илъэс куэдкIэ узыншэну дохъуэхъу.
Къэбэрдей Адыгэ Хасэ,
Дунейпсо Адыгэ Хасэ,
«Адыг эпсалъэ» газетым и редакцэ.
